Diari Oficial de la Generalitat Valenciana


Sumari del DOGV 3665, del 13-01-2000 (1999/10676)

ORDRE de 13 de desembre de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament d'un centre privat de nova creació d'Educació Infantil denominat Campanilla, en Riba-roja de Túria (València).
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3665

Data del DOGV
:   13-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10778


Data del document
:   13-12-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * Riba-roja de Túria
    * ensenyament primari

ORDRE de 13 de desembre de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament d'un centre privat de nova creació d'Educació Infantil denominat Campanilla, en Riba-roja de Túria (València). [1999/Q10774]
  
L'expedient ha sigut incoat a instància de María Elisea García Rivas, document nacional d'identitat 24227033U, en sol·licitud d'autorització d'obertura i funcionament d'un centre privat de nova creació per a impartir els ensenyaments corresponents a l'Educació Infantil de I i II cicle, amb 6 unitats.
  
La Direcció General de Centres Docents va aprovar, mitjançant Resolució de 9 d'abril de 1999, el projecte de les obres a realitzar per a l'autorització del centre.
  
L'expedient ha sigut tramitat per la direcció territorial competent, la qual a la vista de l'informe favorable de la Unitat Tècnica de Construccions, de l'informe de la Inspecció Educativa quant al professorat de les unitats en funcionament i del compromís d'aportar la resta del professorat i titulacions respectives abans de l'inici de les activitats educatives corresponents, ha considerat procedent accedir a allò sol·licitat.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 173/1998, de 16 de febrer (BOE de 17.02.1998), pel qual es modifica i completa el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament del centre docent privat que s'especifica, atenent les característiques, ensenyaments i capacitat màxima que s'hi assenyalen.
  
Denominació genèrica del centre: centre autoritzat d'Educació Infantil de I i II cicle.
  
Denominació específica del centre: Campanilla.
  
Titular: María Elisea García Rivas.
  
Domicili: Urbanització Santa Mònica. Avinguda d'Itàlia, 2, 4.
  
Localitat: Riba-roja de Túria.
  
Província: València.
  
Codi: 61177525.
  
Ensenyaments i capacitat màxima que s'autoritzen:
  
- 3 unitats d'Educació Infantil, I cicle, per a 36 llocs escolars distribuïts de la següent manera:
  
\* 1 unitat xiquets 0/1 any per a 8 llocs escolars.
  
\* 1 unitat xiquets 1/2 anys per a 13 llocs escolars.
  
\* 1 unitat xiquets 2/3 anys per a 15 llocs escolars.
  
- 3 unitats d'Educació Infantil, II cicle, per a 45 llocs escolars
  
La present autorització tindrà efecte des de l'inici del curs acadèmic 1999/2000.
  
DISPOSICIONS ADDICIONALS
  
Primera
  
El titular del centre haurà de presentar abans de l'inici de l'activitat educativa corresponent la relació del professorat i titulacions respectives davant de la Direcció Territorial de València, que haurà d'aprovar-la, després de l'informe previ de la Inspecció Educativa.
  
Segona
  
El centre haurà de complir allò establit en l'article 6 del Reial Decret 1.004/1991, de 14 de juny (BOE de 26.06.1991), i en el Decret 193/1988, de 12 de desembre (DOGV de 02.02.1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Allò disposat en la present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 13 de desembre de 1999
  
El conseller de Cultura, Educació i Ciència,